चंबल में होगी 50 किमी केनोइंग प्रतियोगिता
प्रतियोगिता की तैयारियां देखेगा तकनीकी दल
भास्कर संवाददाता | भिंड
अभा केनोइंग-क्याकिंग एसोसिएशन ने मई माह में राष्ट्रीय प्रतियोगिता की मंजूरी के बाद अब चंबल में 50 किलोमीटर लंबी वाटर मैराथन दौड़ प्रतियोगिता की संभावनाओं को तलाशने एसोसिएशन का तकनीकी दल पांच मार्च को भिंड आएगा।
यह दल राष्ट्रीय केनोइंग-क्याकिंग प्रतियोगिता के बारे में स्थानीय किशोरी स्पोर्स्ट्स क्लब के पदाधिकारियों के अलावा प्रशासनिक अफसरों से बात करेगा। क्याकिंग एसोसिएशन के सचिव बलवीर सिंह ने बताया कि इस दल यह भी परीक्षण करेगा कि चंबल में वाटर स्पोर्ट्स की संभावनाएं हैं।
चंबल में अटेर घाट से लेकर बरई घाट तक केनोइंग-क्याकिंग में 50 किलोमीटर लंबी मैराथन कराने की संभावनाएं तलाशी जा रही हैं। इसके अलावा 2000 हजार मीटर, 1000 हजार मीटर तथा 500 मीटर की भी कयाक दौड़ कराई जाना प्रस्तावित हैं। चंबल और गौरी सरोवर में क्या स्थिति रहेगी, तकनीकी दल रिपोर्ट 6 मार्च को पेश करेगा।
hin_Deva awa_Deva bho_Deva hin_Deva hin_Deva hin_Deva